CELEX: 52020PC0496
Language: mt
Date: 2020-09-08
Title: Proposta għal REGOLAMENT TAL-PARLAMENT EWROPEW U TAL-KUNSILL dwar l-eliminazzjoni tad-dazji doganali fuq ċerti prodotti

IL-KUMMISSJONI EWROPEA
            Brussell, 8.9.2020
            COM(2020) 496 final
            2020/0253(COD)
            Proposta għal
            REGOLAMENT TAL-PARLAMENT EWROPEW U TAL-KUNSILL
            dwar l-eliminazzjoni tad-dazji doganali fuq ċerti prodotti
            
               
         
         
            
               MEMORANDUM TA’ SPJEGAZZJONI
            
            
               1KUNTEST TAL-PROPOSTA
            
            
               •Raġunijiet u objettivi tal-proposta
            
            
               Fil-21 ta’ Awwissu 2020, il-Kummissarju Hogan u r-Rappreżentant tal-Kummerċ tal-Istati Uniti Lighthizer iddikjaraw l-intenzjoni tagħhom li jmexxu ’l quddiem pakkett li jiffaċilita l-kummerċ sabiex jiġu eliminati jew imnaqqsa d-dazji doganali għal għadd limitat ta’ linji tariffarji li jkopru EUR 168 miljun (madwar USD 200 miljun) fl-esportazzjonijiet tal-UE u tal-Istati Uniti
                  1
               .
            
            
               Il-Kummissjoni tara din l-inizjattiva bħala l-ewwel pass biex titnaqqas it-tensjoni fil-kummerċ bilaterali u tiġi appoġġata s-soluzzjoni tat-tilwim li għadu għaddej.
            
            
               Fis-sustanza, il-Kummissjoni tipproponi li jiġu eliminati għadd ta’ tariffi doganali fuq l-awwista, filwaqt li l-Istati Uniti se jipprovdu eżenzjoni mid-dazju fuq prodotti b’valur ekonomiku komparabbli bħal pereżempju ikliet ippreparati, ċerti oġġetti tal-ħġieġ tal-kristall, trab tal-propellant, lajters tas-sigaretti u partijiet tal-lajters. L-Istati Uniti talbu tnaqqis tat-tariffi fuq l-awwista fid-dawl tat-tnaqqis fl-esportazzjonijiet tal-prodott lejn l-Ewropa u lejn id-dinja.
            
            
               Jenħtieġ li t-tnaqqis tat-tariffi jiġi implimentat b’mod konsistenti għalkollox mad-WTO u li jkun jirrispetta l-prinċipju tan-nazzjon l-aktar iffavorit (MFN, most-favoured nation). 
            
            
               •Konsistenza mad-dispożizzjonijiet ta’ politika eżistenti fil-qasam ta’ politika 
            
            
               L-objettiv ta’ din il-proposta huwa li jinħolqu opportunitajiet addizzjonali għall-operaturi tal-UE u tal-Istati Uniti, billi jiġu eliminati jew imnaqqsa t-tariffi. Din għandha wkoll ittejjeb ir-relazzjonijiet kummerċjali mal-Istati Uniti, tnaqqas it-tensjonijiet kummerċjali u tappoġġa s-soluzzjoni ta’ tilwim mal-Istati Uniti. Hija kompletament konsistenti mat-Trattat dwar l-Unjoni Ewropea (TUE) li fih hemm minqux li l-UE għandha tinkoraġġixxi l-integrazzjoni tal-pajjiżi kollha fl-ekonomija dinjija, inkluż permezz tal-abolizzjoni progressiva tar-restrizzjonijiet fuq il-kummerċ internazzjonali
                  2
               .
            
            
               •Konsistenza ma’ politiki oħra tal-Unjoni
            
            
               Il-proposta hija konsistenti ma’ politiki oħrajn tal-Unjoni.
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               L-Artikolu 207 tat-Trattat dwar il-Funzjonament tal-Unjoni Ewropea (TFUE).
            
            
               •Sussidjarjetà (għall-kompetenza mhux esklużiva) 
            
            
               Skont l-Artikolu 5(3) tat-TUE, il-prinċipju tas-sussidjarjetà ma japplikax fl-oqsma tal-kompetenza esklużiva tal-UE. L-unjoni doganali u l-politika kummerċjali komuni huma elenkati fost l-oqsma ta’ kompetenza esklużiva tal-Unjoni fl-Artikolu 3 tat-TFUE. Din il-politika tinkludi n-negozjar ta’ ftehimiet kummerċjali u l-adozzjoni ta’ miżuri ta’ politika kummerċjali inkluż tnaqqis fit-tariffi skont, inter alia, l-Artikolu 207 TFUE.
            
            
               •Proporzjonalità
            
            
               Il-proposta tal-Kummissjoni hija konformi mal-prinċipju tal-proporzjonalità, u neċessarja fid-dawl tal-objettiv tagħna li nnaqqsu t-tensjonijiet kummerċjali mal-Istati Uniti. 
            
            
               •Għażla tal-istrument
            
         
         
            
               Regolament tal-Parlament Ewropew u tal-Kunsill.
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex-post/kontrolli tal-idoneità tal-leġiżlazzjoni eżistenti
            
            
               Mhux applikabbli
            
            
               •Konsultazzjonijiet mal-partijiet ikkonċernati
            
            
               Mhux applikabbli
            
            
               •Ġbir u użu tal-għarfien espert
            
            
               Mhux applikabbli
            
            
               •Valutazzjoni tal-impatt
            
            
               Mhux applikabbli. Għall-UE, l-awwista mhijiex prodott sensittiv minħabba li l-Unjoni hija importatur nett tal-prodott. Is-sena li għaddiet, l-UE-27 importat 42 miljun euro ta’ prodotti tal-awwista mill-Istati Uniti (15 % tat-total tal-importazzjonijiet minn barra l-UE) filwaqt li d-daqs tas-suq huwa stmat li hu ta’ madwar 290 miljun euro. Il-produtturi tal-UE qed jipprovdu inqas minn 5 % tal-konsum tagħna. L-eliminazzjoni tad-dazji tal-importazzjoni se jappoġġaw l-industrija tal-ipproċessar tal-ikel u s-settur tal-ospitalità. Min-naħa tagħhom, l-Istati Uniti impenjaw ruħhom li jtaffu l-aċċess għas-suq għall-esportazzjonijiet tal-UE-27, li l-valur tagħhom, bħala medja, laħaq EUR 143 miljun (USD 160 miljun) f’dawn l-aħħar tliet snin (EUR 126 miljun fl-2019), permezz ta’ tnaqqis ta’ 50 % tad-dazji.
            
            
               •Idoneità regolatorja u simplifikazzjoni
            
            
               Mhux applikabbli
            
            
               •Drittijiet fundamentali
            
            
               Il-proposta hija konsistenti mat-Trattati tal-UE u mal-Karta tad-Drittijiet Fundamentali tal-Unjoni Ewropea. 
            
            
               4.IMPLIKAZZJONIJIET BAĠITARJI
            
            
               Il-ftehim dwar il-liberalizzazzjoni tat-tariffi fuq prodotti industrijali se jkollu impatt negattiv limitat fuq il-baġit tal-UE f’termini ta’ dazji doganali mitlufa minħabba l-liberalizzazzjoni tat-tariffi għall-prodotti li jaqgħu fil-linji tariffarji msemmija fl-anness ta’ dan ir-Regolament, li jimplika telf ta’ madwar 5,3 miljun euro f’dazji li jinġabru mill-Istati Uniti (medja għall-perjodu 2017-19)
                  3
               .
            
            
               2020/0253 (COD)
            
            
               Proposta għal
            
            
               REGOLAMENT TAL-PARLAMENT EWROPEW U TAL-KUNSILL
            
            
               dwar l-eliminazzjoni tad-dazji doganali fuq ċerti prodotti
            
         
         
            
               IL-PARLAMENT EWROPEW U L-KUNSILL TAL-UNJONI EWROPEA,
            
            
               Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 207(2) tiegħu,
            
            
               Wara li kkunsidraw il-proposta tal-Kummissjoni Ewropea,
            
            
               Filwaqt li jaġixxu skont il-proċedura leġiżlattiva ordinarja,
            
            
               Billi:
            
            
               (1)L-Unjoni Ewropea u l-Istati Uniti tal-Amerka (l-Istati Uniti) għandhom l-iktar relazzjoni kummerċjali u ta’ investiment bilaterali kbira u profonda fid-dinja u għandhom ekonomiji integrati ħafna. Il-kummerċ reċiproku tal-prodotti u s-servizzi bejniethom għandu valur ta’ aktar minn EUR 1 triljun fis-sena, li jammonta għal EUR 3 biljun kuljum. Din ir-relazzjoni mill-qrib ta’ kummerċ u investiment hija ta’ benefiċċju għall-konsumaturi, il-ħaddiema, in-negozji u l-investituri. 
            
            
               (2)L-Unjoni Ewropea hija impenjata li ttejjeb ir-relazzjoni kummerċjali u ta’ investiment mal-Istati Uniti. Dan jinkludi l-użu ta’ modi u mezzi ġodda għat-titjib tar-relazzjoni kummerċjali bilaterali, l-indirizzar tal-ostakli kummerċjali u r-riżoluzzjoni tat-tilwim kummerċjali li għaddej bħalissa. Sabiex jiġi evitat aktar tfixkil f’dawn ir-relazzjonijiet kummerċjali, jenħtieġ li d-dazji doganali applikati mill-Unjoni Ewropea fuq l-importazzjonijiet għal għadd limitat ta’ prodotti jiġu eliminati għal perjodu ta’ ħames snin fuq bażi erga omnes. 
            
            
               (3)Jenħtieġ li l-eliminazzjoni tad-dazji doganali tapplika mill-istess data ta’ implimentazzjoni effettiva li fiha l-Istati Uniti jħabbru t-tnaqqis tad-dazji doganali tagħhom fuq għadd determinat ta’ prodotti, jiġifieri mill-ewwel ta’ Awwissu 2020. 
            
            
               (4)L-eliminazzjoni tad-dazji doganali hija soġġetta għall-implimentazzjoni effettiva ta’ meta l-Istati Uniti jħabbru t-tnaqqis tad-dazji fuq għadd determinat ta’ prodotti u l-astensjoni tal-Istati Uniti milli jintroduċu miżuri ġodda li jimminaw l-objettivi segwiti mid-Dikjarazzjoni Konġunta tat-21 ta’ Awwissu 2020
                  4
               . 
            
            
               (5)Jenħtieġ li l-Kummissjoni tingħata s-setgħat ta’ implimentazzjoni biex tissospendi l-applikazzjoni ta’ dan ir-Regolament jekk ma jkunx hemm konformità mal-kundizzjonijiet ta’ hawn fuq.
            
            
               (6)Fid-dawl tal-urġenza li jiġi evitat tfixkil ulterjuri tal-kummerċ, jeħtieġ li jsir provvediment għal eċċezzjoni fuq il-perjodu ta’ tmien ġimgħat imsemmi fl-Artikolu 4 tal-Protokoll Nru 1 dwar ir-rwol tal-parlamenti nazzjonali fl-Unjoni Ewropea, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea. Għall-istess raġuni, dan ir-Regolament għandu jidħol fis-seħħ immedjatament,
            
            
               ADOTTAW DAN IR-REGOLAMENT:
            
            
               Artikolu 1
            
            
               Eliminazzjoni tad-dazji doganali 
            
            
               Id-dazji doganali fuq l-importazzjoni applikabbli tat-Tariffa Doganali Komuni għandhom ikunu 0 % (mingħajr dazju) għal-linji tariffarji elenkati fit-Taqsima I tal-Anness.
            
            
               Artikolu 2
            
            
               Kundizzjonijiet għall-eliminazzjoni tad-dazji doganali
            
            
               L-eliminazzjoni tad-dazji doganali għall-prodotti klassifikati fil-linji tariffarji elenkati fit-Taqsima I tal-Anness ta’ dan ir-Regolament għandha tkun soġġetta għal:
            
            
               (a)it-tnaqqis min-naħa tal-Istati Uniti fuq bażi erga omnes għal-linji tariffarji elenkati fit-Taqsima II tal-Anness ta’ dan ir-Regolament; u
            
            
               (b)l-astensjoni tal-Istati Uniti milli jintroduċu miżuri ġodda kontra l-Unjoni Ewropea li jimminaw l-objettivi segwiti mid-Dikjarazzjoni Konġunta tal-21 ta’ Awwissu 2020.
            
         
         
            
               Artikolu 3
            
            
               Sospensjoni temporanja
            
            
               Jekk l-Istati Uniti ma jikkonformawx mal-kundizzjonijiet stabbiliti fl-Artikolu 2 jew meta jkun hemm biżżejjed evidenza ta’ nuqqas ta’ konformità fil-futur, il-Kummissjoni tista’ tadotta att ta’ implimentazzjoni sabiex tissospendi l-eliminazzjoni ta’ dazji previsti f’dan ir-Regolament sakemm ikun hemm konformità ma’ dawk il-kundizzjonijiet. L-att ta’ implimentazzjoni għandu jiġi adottat f’konformità mal-proċedura ta’ eżami msemmija fl-Artikolu 4(2).
            
            
               Artikolu 4
            
            
               Proċedura ta’ kumitat
            
            
               1.Sabiex timplimenta l-Artikolu 3 ta’ dan ir-Regolament, il-Kummissjoni għandha tkun assistita mill-Kumitat ta’ Kodiċi Doganali stabbilit mill-Artikolu 285 tar-Regolament (UE) Nru 952/2013.
            
            
               2.Fil-każijiet fejn issir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.
            
            
               Artikolu 5
            
            
               Dħul fis-seħħ u applikazzjoni 
            
            
               1.Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea. 
            
            
               2.Dan ir-Regolament għandu japplika mill-1 ta’ Awwissu 2020 u għandu jieqaf japplika fil-31 ta’ Lulju 2025. 
            
            
               3.Il-Kummissjoni għandha tippubblika f’Il-Ġurnal Uffiċjali tal-Unjoni Ewropea avviż ta’ sospensjoni f’każ li l-applikazzjoni ta’ dan ir-Regolament tkun ġiet sospiża skont l-Artikolu 3 jew f’każ li r-Regolament ma jibqax japplika qabel il-31 ta’ Lulju 2025. 
            
            
               4.Fuq talba tal-operaturi ekonomiċi, l-awtoritajiet doganali tal-Istati Membri għandhom jirrimborżaw kwalunkwe dazju mħallas li jaqbeż l-ammont applikabbli skont dan ir-Regolament għall-importazzjonijiet bejn l-1 ta’ Awwissu 2020 u d-dħul fis-seħħ ta’ dan ir-Regolament.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                  Għall-Parlament Ewropew
                        Għall-Kunsill
               
               
                  Il-President
                        Il-President
               
            
            
               DIKJARAZZJONI FINANZJARJA LEĠIŻLATTIVA “DĦUL” - GĦAL PROPOSTI LI GĦANDHOM IMPATT BAĠITARJU FUQ IN-NAĦA TAD-DĦUL TAL-BAĠIT
            
            
               1.ISEM IL-PROPOSTA:
            
            
               Ir-Regolament tal-Parlament Ewropew u tal-Kunsill dwar l-eliminazzjoni tad-dazji doganali fuq ċerti prodotti
            
         
         
            
               2.LINJI BAĠITARJI:
            
            
               Linja tad-dħul (Kapitolu/Artikolu/Partita): 
            
            
               Linja tad-dħul: il-Kapitolu 1 2, l-Artikolu 1 2 0 
            
            
               Ammont ibbaġitjat għas-sena konċernata: EUR 22 156 900 000 
            
            
               (fil-każ ta’ dħul assenjat biss): 
            
            
               Id-dħul se jiġi assenjat għal-linja tan-nefqa li ġejja (Kapitolu/Artikolu/Partita): mhux applikabbli
            
            
               3.IMPATT FINANZJARJU
            
            
               ◻
                     Il-proposta ma għandha l-ebda implikazzjoni finanzjarja
            
            
               X
                     Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul
            
            
               ◻
                     Il-proposta għandha impatt finanzjarju fuq id-dħul assenjat
            
            
               L-effett huwa kif ġej: 
            
            
               (miljuni ta’ EUR aġġustati ’l fuq għal pożizzjoni deċimali waħda)
            
            
                     
                        Il-linja tad-dħul
                     
                  
                  
                     
                        Impatt fuq id-dħul
                           5
                         
                           6
                        
                     
                  
                  
                     
                        Perjodu ta’ XX xhur li jibda minn jj/xx/ssss (jekk applikabbli)
                     
                  
                  
                     
                        Is-sena N
                     
                     
                  
               
                     
                        Il-Kapitolu 12, l-Artikolu 120–Dazji doganali u dazji oħra msemmija fil-punt (a) tal-Artikolu 2(1) tad-Deċiżjoni 2014/335/UE, Euratom
                     
                  
                  
                     
                        -2,2 
                     
                  
                  
                     
                        Perjodu ta’ 5 xhur, li jibda mill-01/08/2020
                     
                  
                  
                     
                        2020
                     
                  
               
            
                     
                        Sitwazzjoni wara l-azzjoni
                     
                  
               
                     
                        Il-linja tad-dħul
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
               
                     
                        Il-Kapitolu 12, l-Artikolu 120
                     
                  
                  
                     
                        -5,3 miljuni €
                     
                  
                  
                     
                        -5,3 miljuni €
                     
                  
                  
                     
                        -5,3 miljuni €
                     
                  
                  
                     
                        -5,3 miljuni €
                     
                  
                  
                     
                        -3,1 miljuni €
                     
                  
               
            
               (Fil-każ ta’ dħul assenjat biss, bil-kundizzjoni li l-linja baġitarja tkun diġà magħrufa):
            
            
                     
                        Linja tan-nefqa
                           7
                        
                     
                  
                  
                     
                        Is-sena N
                     
                  
                  
                     
                        Is-sena N+1
                     
                  
               
                     
                        Kapitolu/Artikolu/Partita …
                     
                  
                  
                     
                  
                  
                     
                  
               
                     
                        Kapitolu/Artikolu/Partita …
                     
                  
                  
                     
                  
                  
                     
                  
               
            
                     
                        Sitwazzjoni wara l-azzjoni
                     
                  
               
                     
                        Linja tan-nefqa
                     
                  
                  
                     
                        [N+1]
                     
                  
                  
                     
                        [N+2]
                     
                  
                  
                     
                        [N+3]
                     
                  
                  
                     
                        [N+4]
                     
                  
                  
                     
                        [N+5]
                     
                  
               
                     
                        Kapitolu/Artikolu/Partita …
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Kapitolu/Artikolu/Partita …
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
         
            
            
               4.MIŻURI KONTRA L-FRODI
            
            
               […]
            
            
               5.RIMARKI OĦRA
            
            
               Il-kalkoli kienu bbażati fuq id-data statistika disponibbli, fejn ġie stmat li d-dazji doganali mitlufa minħabba l-liberalizzazzjoni tat-tariffi għall-prodotti koperti mil-linji tariffarji fl-anness għal dan ir-Regolament jirrappreżentaw madwar EUR 5,3 miljun fis-sena f’dazji li jinġabru mill-Istati Uniti (medja tal-perjodu 2017-19). 
            
         
         
            
                  
                     (1)
                  
                        Din iċ-ċifra hija magħmula minn 42 miljun euro ta’ importazzjonijiet tal-UE-27 mill-Istati Uniti, u EUR 126 miljun ta’ importazzjonijiet tal-Istati Uniti mill-UE (data tal-2019).
               
               
                  
                     (2)
                  
                        Il-paragrafu 2(e) tal-Artikolu 21 TUE.
               
               
                  
                     (3)
                  
                        Sors: il-Eurostat.
               
               
                  
                     (4)
                  
                        
                  https://trade.ec.europa.eu/doclib/press/index.cfm?id=2178
               
               
                  
                     (5)
                  
                        L-ammonti għal kull sena jeħtieġ li jkunu stima bbażata fuq il-formula jew il-metodu definit fit-taqsima 5. Għas-sena tal-bidu, l-ammont annwali normalment jitħallas mingħajr tnaqqis jew fuq bażi pro rata.
               
               
                  
                     (6)
                  
                        F’dak li għandu x’jaqsam mar-riżorsi proprji tradizzjonali (dazji doganali, imposti fuq iz-zokkor) l-ammonti indikati jridu jkunu ammonti netti, jiġifieri ammonti grossi wara t-tnaqqis ta’ 20 % għall-kostijiet tal-ġbir.
               
               
                  
                     (7)
                  
                        Tintuża biss jekk ikun hemm bżonn.
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 8.9.2020
            COM(2020) 496 final
            ANNESS
            tal-
            Proposta għal Regolament tal-Parlament Ewropew u tal-Kunsill
            dwar l-eliminazzjoni tad-dazji doganali fuq ċerti prodotti
            
               
         
         
            
               ANNESS 
            
            
               Taqsima I (Nomenklatura Magħquda tal-Unjoni Ewropea)
            
            
                     
                        Kodiċi NM 
                     
                  
                  
                     
                        Deskrizzjoni 
                     
                     
                  
               
                     
                        0306 11 90 
                     
                  
                  
                     
                        Awwista tal-blat u awwist ieħor tal-baħar “Palinurus spp., Panulirus spp. u Jasus spp.” iffriżati, anki affumikati, kemm jekk fil-qoxra jew le, inklużi dawk fil-qoxra, imsajrin bl-istim jew mgħollijin fl-ilma (minbarra dnub tal-awwist) 
                     
                     
                  
               
                     
                        0306 12 10 
                     
                  
                  
                     
                        Awwisti “Homarus Spp.”iffriżati, sħaħ, anki affumikati jew imsajra bl-istim jew mgħollijin fl-ilma 
                     
                     
                  
               
                     
                        030612 90 
                     
                  
                  
                     
                        Awwisti “Homarus spp.” iffriżati, anki affumikati, kemm jekk fil-qoxra jew le, inkluż awwisti fil-qoxra, imsajrin bl-istim jew mgħollijin fl-ilma (minbarra sħaħ) 
                     
                     
                  
               
                     
                        0306 32 10 
                     
                  
                  
                     
                        Awwisti “Homarus spp.” ħajjin 
                     
                  
               
               Taqsima II (Tariffa Doganali tal-Istati Uniti)
            
            
                     
                        Kodiċi Tariffarja 
                     
                  
                  
                     
                        Deskrizzjoni 
                     
                  
                  
                     
                        Tariffa tal-pajjiż l-aktar favorit eżistenti 
                     
                  
                  
                     
                        Rata ġdida tat-tariffa tal-pajjiż l-aktar favorit 
                     
                  
               
                     
                        1604 20 05 
                     
                  
                  
                     
                        Prodotti li fihom laħam ta’ krustaċji, molluski jew invertebrati akkwatiċi oħrajn, ikliet ippreparati 
                     
                  
                  
                     
                        10 %
                     
                  
                  
                     
                        5 %
                     
                  
               
                     
                        7013 41 50 
                     
                  
                  
                     
                        Oġġetti tal-ħġieġ għall-mejda jew għall-kċina (minbarra tazzi tax-xorb), tal-kristall taċ-ċomb, b’valur ta’ aktar minn 5 USD kull wieħed 
                     
                  
                  
                     
                        6 %
                     
                  
                  
                     
                        3 %
                     
                  
               
                     
                        3214 90 50 
                     
                  
                  
                     
                        Preparazzjonijiet ta’ kisi mhux refrattivi għal faċċati, ħitan interni, artijiet, soqfa jew bħalhom, mhux ibbażati fuq il-lastku 
                     
                  
                  
                     
                        6,5 %
                     
                  
                  
                     
                        3,25 % 
                     
                  
               
                     
                        3601 00 00 
                     
                  
                  
                     
                        Trabijiet propellanti 
                     
                  
                  
                     
                        6,5 %
                     
                  
                  
                     
                        3,25 %
                     
                  
               
                     
                        9613 10 00 
                     
                  
                  
                     
                        Lajters tas-sigaretti u lajters simili, li jaħdmu bil-gass, li ma jistgħux jerġgħu jimtlew, għall-but 
                     
                  
                  
                     
                        8 %
                     
                  
                  
                     
                        4 %
                     
                  
               
                     
                        9613 90 80 
                     
                  
                  
                     
                        Partijiet għal lajters tas-sigaretti mhux elettriċi u lajters simili 
                     
                  
                  
                     
                        8 %
                     
                  
                  
                     
                        4 %